
## d.o.o. za komunalne djelatnosti Buzet

**JAVNI POZIV ZA PRIJAVU KANDIDATA ZA ZAPOŠLJAVANJE U PROGRAMU JAVNIH RADOVA**

PARK d.o.o. Buzet objavljuje javni poziv za prijavu kandidata prema Programu javnih radova, u okviru mjere Hrvatskog zavoda za zapošljavanje „Komunalni radovi-sufinancirano zapošljavanje u komunalnim javnim radovima“ s ciljem integracije dugotrajno nezaposlenih osoba na tržište rada na jednostavnijima ne prioritetnim djelatnostima za koje je registriran poslovni subjekt kao vršitelj i korisnik programa.

Cilj projekta „Javni radovi za uredniji grad Buzet“, je čišćenje i uređenje javnih površina koje nisu u sustavu ili su podzastupljene sustavima redovitog održavanja javnih površina Grada Buzeta, te nisu prioritetni poslovi Park d.o.o. buzet, odnosno isti se redovnim radom ne stignu obaviti.

Programom zapošljavanja obuhvatiti će se projekti iz područja komunalnih djelatnosti, a sredstva za financiranje osiguravaju Zavod za zapošljavanje i „Park“ d.o.o. za obavljanje komunalnih djelatnosti Buzet .

Prema planu predviđeno je zapošljavanje pet (5) djelatnika, na razdoblje od šest (6) mjeseci, i to od 15. svibnja 2015. godine, do 15. studenog 2015. godine.

Očekivana plaća: bruto plaća u iznosu od 3.553,66 kuna, odnosno neto plaća 2,425,71 kuna, te prijevozni troškovi u iznosu od 400,00 kuna ukoliko je osoba uključena u javni rad izvan mjesta prebivališta

Opis poslova:

 -košnja i grabljenje zelenih površina,

-čišćenje, pometanje,

-sakupljanje i odvoz trave, posječenog i uništenog korova, lišća, raznog otpada,

-sječa granja i samoniklog raslinja,

-usitnjavanje raslinja, grana i porušenih stabala za pripremu komposta,

-ozelenjivanje novim sadnicama,

-popravak i farbanje postojećih klupa, stolova, sprava i naprava za fitnes i slobodno vrijeme,

-nasipanje , poravnavanje i planiranje zemlje i tucanika,

-prijevozi materijala

-postavljanje ogradica, klupa, kanti, tabela i sl.,

-te drugi radovi sukladno aktivnostima iz Programa

Prijaviti se mogu kandidati koji ispunjavaju slijedeće uvjete (jednako pravo pri zapošljavanju imaju osobe oba spola):

* Nezaposlene osobe bez završene srednje škole, prijavljene u evidenciji Hrvatskog zavoda za zapošljavanje, i to najmanje 12 mjeseci,
* osobe sa završenim srednjoškolskim obrazovanjem i nezaposlene osobe starije od 50 godina prijavljene u evidenciju rada najmanje 24 mjeseca,
* nezaposlene osobe bez obzira na radni staž, zanimanje i kvalifikaciju prijavljene u evidenciju nezaposlenih najmanje 36 mjeseci,
* nezaposleni hrvatski branitelji, djeca i supružnici poginulih i nestalih hrvatskih branitelja, roditelji s 4 i više malodobne djece, roditelji djece s posebnim potrebama,roditelji djece oboljele od malignih bolesti, samohrani roditelji, povratnici s odsluženja zatvorske kazne, osobe na uvjetnoj kazni, korisnici prava po zakonu o socijalnoj skrbi – prijavljene u evidenciju najmanje 6 mjeseci,
* osobe s invaliditetom, žrtve trgovanja ljudima, azilanti, mlade osobe izašle iz sustava skrbi-domova za djecu,udomiteljskih obitelji, odgojnih zavoda, povratnici s odsluženja zatvorske kazne unazad 6 mjeseci, liječeni ovisnici o drogama, Romi – prijavljeni u evidenciju nezaposlenih.

Prednost pri zapošljavanju imaju kandidati s položenim vozačkim ispitom „B“ kategorije i sa prethodnim radnim iskustvom na komunalnim poslovima.

Pisanoj prijavi s osnovnim osobnim podacima (ime, prezime, adresu, kontakt telefon-mobitel, stručnu spremu, prethodno radno iskustvo, obrazloženje zašto ste Vi najbolji kandidat za zaposlenje na javnim radovima), potrebno je priložiti:

* Presliku osobne iskaznice
* Uvjerenje Zavoda za zapošljavanje – Buzet o statusu i trajanju nezaposlenosti,
* Potvrda HZMO o radnom stažu
* Presliku vozačke dozvole,
* Uvjerenje centra za socijalnu skrb (po potrebi)
* Druge dokaze po potrebi

Prijave se primaju do utorka 14.travnja 2015. Godine, do 12.00 sati, u sjedištu Park d.o.o. Buzet, Sv. Ivan 12/1, 52420 Buzet.

 Park d.o.o. Buzet

 Uprava društva